**Distances līgums**

1. **Līguma puses un vispārīgā informācija**
	1. Pirms jebkādas Preču pasūtīšanas interneta veikalā lūdzam rūpīgi izlasīt šos Noteikumus un pārliecināties, ka tos pareizi sapratāt. Lūdzam pievērst uzmanību, ka pirms pasūtījuma pabeigšanas, Pircējam ir pienākums piekrist šiem Noteikumiem un Privātuma politikai, bet atsakoties to darīt, pasūtījuma pabeigšana un Preces pasūtīšana nav iespējama.
	2. Šis līgums tiek slēgts starp SIA “HCT AUTOMOTIVE”, reģistrācijas numurs: 40003088088, juridiskā adrese: Vienības gatve 181, Rīga, LV-1058 (turpmāk - Pārdevējs), no vienas puses, un
	3. fizisku personu, kura sasniegusi 14 (četrpadsmit) gadu vecumu vai juridisku personu, arī valsts vai pašvaldību iestādi un citu publisko tiesību juridisko personu (turpmāk – Pircējs) no otras puses (abi kopā turpmāk saukti – Puses), noslēdz šo Distances līgumu (turpmāk – Līgumu).
2. **Pasūtīšanas, piegādes un samaksas kārtība**
	1. Pārdevējs Interneta vietnē piedāvā dažāda veida preces (turpmāk – Preces), kas pieejamas zem Pārdevēja Interneta vietnes sadaļām “autoservisa aprīkojums, personāla pacēlāji, piekabes, autoceltņi, spectehnika, serviss”.
	2. Pircējs iegādājas Preces:
		1. izmantojot interneta vietnē: www.hct.lv (turpmāk – Interneta vietne) pieejamo preču pirkšanas formu;
		2. nosūtot informāciju uz e-pasta adresi: info@hct.lv par savas darbības nodrošināšanai nepieciešamo pakalpojumu, izsaka vēlmi iegādāties, pasūta vai iegādājas jebkuru no Interneta vietnē iekļautajiem Pakalpojumiem vai Precēm.

2.3. Lai iegādātos Pakalpojumus, Pircējam ir saistoši turpmāk minētie noteikumi:

2.3.1. Pircējs Interneta vietnē iepazīstas ar Precēm, to aprakstu, un cenu, kā arī pats izvēlas sev interesējošās Preces saskaņā ar to nosaukumu;

2.3.2. Interneta veikalā sniegtajiem Preču attēliem ir ilustratīvs raksturs. Neskatoties uz to, ka Pārdevējs dara visu iespējamo, lai Preču krāsas tiktu atspoguļotas pēc iespējas precīzāk, Pārdevējs nevar garantēt, ka Pircēja ierīces ekrāns precīzi atspoguļos Preču krāsas. Pircējs saprot, ka Preces var nebūtiski atšķirties no to attēliem. Tāpat Interneta veikalā uzrādītajos Preču attēlos var būt redzami Preču papildu piederumi vai sastāvdaļas, kas neietilpst pārdotās Preces iepakojumā. Prece tiek uzskatīta par atbilstošu piedāvājumam, ja tā atbilst Interneta veikalā sniegtajam paraugam, modelim un/vai aprakstam.

2.3.3. Pircējs veic klikšķi uz interesējošo Preci, pēc kā Interneta vietnē tiek piedāvāts apraksts ar Preces būtisko informāciju. Pircējs novērtē konkrētās Preces piemērotību savām vajadzībām;

2.3.4. ja Pircējs vēlas iegādāties Preci, jāveic klikšķis uz komandas “Pievienot grozam”, pēc kā Pircējs var atlasīt vēl citas Preces, vai arī pabeidz izvēlētās Preces iegādi;

2.3.5. lai pabeigtu jau izvēlēto Preču iegādi, jāveic klikšķis uz pirkuma groza attēla Interneta vietnes izvēlnes paneļa labajā pusē, kur jābūt redzamai kopējā iepirkuma groza pirkuma summai;

2.3.6. atverot iepirkuma groza sadaļu Interneta vietnes jaunā izklājlapā tiek atspoguļotas visas Pircēja izvēlētās un iepirkuma grozā ievietotās Preces, katras Preces vienas vienības cena, daudzums un Preču kopīgā visu vienību summa un pievienotās vērtības nodokļa summa (“Groza kopsavilkums”);

2.3.7. ja Pircējs vēlas mainīt pirkumu, iepirkuma grozā pirms apmaksas veikšanas var koriģēt Preces daudzumu (to samazinot vai palielinot, vai izdzēšot). Gadījumā, ja konkrētās Preces skaits iepirkuma groza sadaļā tiks samazināts līdz nullei un atjaunināts, iepirkumu grozs būs tukšs un tad Preces izvēle jāsāk no jauna;

2.3.8. ja Pircējs vēlas iegādāties izvēlēto Preci, jāklikšķina “Turpināt noformēt pirkumu”. Interneta vietnē atveras pieteikuma forma “Pasūtījuma noformēšana”, kurā jāaizpilda obligātie lauki un pēc Pircēja izvēles arī papildus datu lauki. Informācija par personas datu apstrādi attiecībā uz iesniegtajiem personas datiem ir iekļauta Pārdevēja privātuma politikā;

2.4. Maksājumu veikšana.

2.4.1. pērkot jebkuru no Precēm, Pircējs izvēlas maksājumu par pārskaitījumu attālināti, vai ar bankas karti un skaidru naudu klātienē-veikalā. Apmaksu nevar veikt, kamēr Pircējs neapstiprina, ka piekrīt šā Līguma noteikumiem (pēc šī Līguma izlasīšanas interneta vietnē, ieliekot atzīmi pie apliecinājuma “Esmu iepazinies un piekrītu Distances līgumam”);

2.4.2. izvēloties apmaksas veidu “Ar bankas pārskaitījumu” Pārdevējs nosūta Pircējam (viņa pārstāvim) uz pieteikuma formā norādīto e-pasta adresi rēķinu, kas ir šā Līguma neatņemama sastāvdaļa un kopā ar šo Līgumu veido kopīgos Līguma noteikumus, kas saistoši Pircējam.

2.4.3. Visu Preču galīgā cena tiek norādīta pirms apmaksas veikšanas un tiek skaidri atspoguļota arī Pircējam e-pastā nosūtītajā rēķinā PDF formāta datnē un norēķinu veikšanas gadījumā tā netiek izmainīta;

2.4.4. Rēķins par Precēm tiek sagatavots elektroniski un ir derīgs bez paraksta. Lai saņemtu Preci, rēķina apmaksa Pircējam jāveic pilnā apmērā rēķinā norādītajā termiņā un kārtībā, norādot pārskaitījuma informācijas laukā rēķina numuru (norādīts rēķina labajā pusē).

2.4.5. Ja rēķins nav apmaksāts noteiktajā termiņā vai rēķins ir apmaksāts daļēji, tad tas tiek anulēts un Preču iegāde jāsāk no jauna. Ja rēķins tiks apmaksāts pēc tā anulēšanas, par apmaksātās summas izmantošanai Pircējam jāsazinās ar Pārdevēju.

2.5. Preču saņemšana

2.5.1. Preču saņemšana notiek ar Pircēja izvēlēto metodi:

2.5.1.1. kurjeru;

2.5.1.2. saņemšana uz vietas Pārdevēja veikalā Vienības gatvē 181, Rīgā.

2.5.2. Ja Preces ir uz vietas Pārdevēja veikalā/ noliktavā, tās izsniegsim nākamā darba dienā pēc rēķina apmaksas saņemšanas Pārdevēja bankas kontā, ja tika izvēlēta Preču saņemšana Pārdevēja veikalā.

2.5.3. Pārdevējs nodrošina preču piegādi, laiku saskaņojot ar Pircēju.

1. **Atteikuma tiesības**
	1. Pircējam, kas ir patērētājs (fiziska persona), ir tiesības izmantot atteikuma tiesības, nenorādot iemeslu, un vienpusēji atkāpties no Līguma, atgriežot saņemtās Preces norādītajā laika periodā. Šis noteikumus nozīmē, ka minētajā laika periodā pārdomājot vai citu iemeslu dēļ nolemjot atteikties no Preces, Pircējam ir tiesības paziņot Pārdevējam par savu lūgumu atgriezt preces Pārdevējam un saņemt samaksāto naudu.
	2. Pircējam ir tiesības atteikties no preces 14 kalendāro dienu laikā no Preces saņemšanas brīža,  nosūtot vai iesniedzot attiecīgu rakstveida paziņojumu brīvā formā, kurā būtu ietverts Pircēja paziņojums par atteikšanos no Līguma, vai aizpildot atteikuma veidlapu. Atteikuma vēstules veidlapu Pārdevējs nosūta Pircējam uz e-pastu pēc Pircēja pieprasījuma.
	3. Pircējs nekavējoties, bet ne vēlāk kā 14 (četrpadsmit) dienu laikā pēc tam, kad iesniedzis vai nosūtījis Pārdevējam atteikuma veidlapu vai paziņojumu par atteikuma tiesību izmantošanu, atgriež vai nodod Preces Pārdevējam.
	4. Termiņš tiek uzskatīts par ievērotu, ja Pircējs Preces nodod vai nosūta Pārdevējam pirms 14 (četrpadsmit) dienu termiņa beigām. Pircējs sedz Preces atpakaļatdošanas izmaksas.
	5. Pircējs (patērētājs) nevar izmantot atteikuma tiesības un nevar atgriezt Preces Ministru kabineta 20.05.2014. noteikumu Nr. 255 “Noteikumi par distances līgumu” 22.punktā noteiktajos gadījumos, ja:
		1. Prece tiek izgatavota pēc Pircēja norādījumiem vai Prece ir nepārprotami personalizēta (pielāgota Pircēja personīgajām vajadzībām)
		2. pasūtītās preces pēc to rakstura nevar atdot atpakaļ, vai tās ātri bojājas vai ir ātri izlietojamas;
		3. Prece tās īpašību dēļ pēc piegādes ir neatgriezeniski sajaukusies ar citām lietām;
		4. Pircējs ir atvēris iepakojumu Precei, kuru veselības un higiēnas apsvērumu dēļ nevar atdot atpakaļ;
		5. pircējs ir atvēris audioierakstu vai videoierakstu, vai datorprogrammu iepakojumu.
	6. Pircējam ir tiesības pārbaudīt Preci, lai noskaidrotu tās raksturu, īpašības un darbības, bet Preces lietošana tās rakstura, īpašību un darbību noskaidrošanai un pārbaudei veicama tiktāl, ciktāl to būtu iespējams izdarīt veikalā.
	7. Pircējs ir atbildīgs par Preces vērtības samazināšanos vai tās izmantošanu pretēji labai ticībai, ja Prece atteikuma tiesību izmantošanas laikā lietota citā nolūkā, nevis Preces rakstura, īpašību un darbības noskaidrošanai.
	8. Atgriežamo Preci nedrīkst bojāt un lietot tā, ka tiek pārsniegta Preces lietošana tās rakstura, īpašību un darbību noskaidrošanai un pārbaudei. Pircējs cenšas saglabāt atgriežamajai Precei oriģinālo iepakojumu, autentiskās etiķetes un aizsarg maisiņus. Preces jāatgriež pilnā komplektācijā ar tādiem pašiem piederumiem, ar kādiem tika pārdotas, pievienojot Precei instrukciju un garantijas talonu, ja tie tika piegādāti ar Preci. Kopā jāatgriež arī par Precēm saņemtās dāvanas.
	9. Atgriežot Preci, ir jānorāda rēķina numurs un pasūtījuma numurs. Ja ir iespējams, Pircējs pievieno rēķina kopiju, lai Pārdevējs varētu nodrošināt Pircējam pēc iespējas ātrāk naudas atmaksu par iegādāto Preci.
	10. Pircējam, kurš atgrieza Preces, tiek atgriezta visa par Preci samaksātā nauda. Pārdevējs atgriež naudu par Precēm ne vēlāk kā 14 (četrpadsmit) dienu laikā no dienas, kad Pārdevējs saņēmis informāciju par Pircēja lēmumu atkāpties no Līguma.
	11. Pārdevējs pārskaita atmaksājamās summas uz Pircēja paziņojumā par atteikšanos no Līguma vai atteikuma veidlapā norādīto bankas kontu.
2. **Ražotāja garantija**
	1. Dažām Pārdevēja piedāvātajām Precēm tiek nodrošināta ražotāja garantija. Informācija par garantiju un piemērojamiem nosacījumiem ir norādīti ražotāja garantijā, kas iesniegta ar Precēm.
	2. Ražotāja garantija papildina Pircēja tiesības, kas ir saistītas ar nekvalitatīvām Precēm.
	3. Preces ražotāja garantijas saistības ir spēkā tikai tādā gadījumā, ja nav pārkāpti Preces ekspluatācijas noteikumi. Pirms Preces lietošanas Pircējam rūpīgi jāizlasa Preces ekspluatācijas instrukcija, ja tāda ir.

1. **Preces kvalitāte**
	1. Pārdevējs garantē Preču kvalitāti (likumiskā kvalitātes garantija). Pārdevējs dažādiem Preču veidiem piešķir noteiktā laikā periodā spēkā esošu kvalitātes garantiju, kuras konkrēts termiņš un citi nosacījumi ir norādīti dokumentos, kas tiek iesniegti kopā ar Preci.
	2. Preču fotogrāfijas ir paredzētas tikai ilustratīviem nolūkiem, oriģinālie produkti var atšķirties no attēlotajiem. Ievietotās preces fotogrāfijas nevar tikt izmantotas kā pretenziju pamats. Prece uzskatāma par atbilstošu, ja tā atbilst interneta veikalā sniegtajam paraugam, modelim vai aprakstam.
	3. Pārdevēja sniegtā garantija neierobežo Pircēja tiesības, kuras, iegādājoties neatbilstošas kvalitātes preces, nosaka Latvijas Republikas normatīvie akti.
2. **Datu apstrāde**
	1. Pārdevējs apstrādā Pircēja personas datus saskaņā ar Privātuma politiku. Iesakām Pircējam rūpīgi izlasīt to un pārliecināties, ka visi [Privātuma](https://www.1a.lv/kp/privatuma-politika/6) politikas noteikumi tam ir saprotami un pieņemami.
	2. Ievadot nepieciešamo informāciju, noformējot pasūtījumu, Pircējs apliecina, ka ir iepazinies un piekrīt, ka viņa sniegtie dati tiek izmantoti, lai Pārdevējs varētu pieņemt Pircēja pasūtījumu un veikt preču piegādi saskaņā ar normatīvo aktu prasībām. Ievadot informāciju, Pircējs piekrīt, ka tam uz norādīto e-pastu tiks izsūtīti paziņojumi, kas saistīti ar Pircēja pasūtījuma apstrādi.
	3. Ar detalizētu informāciju par personas datu apstrādi Pircējs var iepazīties interneta veikala sadaļā [saite uz privātuma politiku].
3. **Pušu tiesības un pienākumi**
	1. **Pircēja pienākumi:**
		1. Pircējs apņemas pirkuma formā sniegt tikai pareizu un pilnīgu informāciju, lai Pārdevējs varētu izpildīt Pakalpojumu pilnā apmērā un sagatavot rēķinu. Mainoties reģistrācijas formā norādītajai informācijai, Pircējam ir pienākums nekavējoties to atjaunot.
		2. Pircējs atbild par darbībām, kas veiktas, izmantojot interneta veikalu, tajā skaitā, bet ne tikai, par pirkuma formā sniegto datu pareizību. Pircējs uzņemas atbildību par sekām, kas radās reģistrācijas formā sniegto datu kļūdu vai neprecizitātes dēļ.
		3. Pircējs apņemas godīgi un pareizi izmantot interneta veikalu, nekaitēt tā darbam vai stabilai darbībai. Ja Pircējs neievēro šo saistību, Pārdevējam ir tiesības bez iepriekšēja brīdinājuma ierobežot, apstādināt (izbeigt) Pircēja iespēju izmantot interneta veikalu un Pārdevējs neatbild ne par kādiem ar to saistītiem Pircēja zaudējumiem.
		4. Pircējam ir pienākums savlaicīgi samaksāt par pasūtītajām Precēm un pieņemt tās šo Noteikumu noteiktajā kārtībā.
		5. Neskatoties uz pienākumiem, kas paredzēti citos Noteikumu punktos, Pircējs apņemas pirms Preces lietošanas sākuma (tajā skaitā arī pirms tās salikšanas kopā, montāžas u. tml.) apskatīt Preci un pārliecināties, ka saņemtā Prece ir tā, kuru Pircējs pasūtīja.
		6. Pircējam ir pienākums ievērot citas šajos Noteikumos un Latvijas Republikas tiesību aktos paredzētās prasības.
		7. Pirms katra pasūtījuma veikšanas iepazīties ar Interneta vietnes Līguma noteikumiem un Privātuma, kā arī sīkdatņu politiku;
		8. Aizpildot pirkuma formu interneta veikalā, Pircējs atbild par savu pieslēgšanās datu uzglabāšanu un (vai) nodošanu trešajām personām. Ja interneta veikalā sniedzamos pakalpojumus izmanto trešās personas, pieslēgušās interneta veikalam, izmantojot Pircēja pieslēgšanās datus, Pārdevējs šādu personu uzskata par Pircēju un Pircējs atbild par visām šādas trešās personas darbībām, kas veiktas interneta veikalā.
	2. Pircēja tiesības:
		1. Pircējam ir tiesības uz to, ka bankas pārskaitījuma gadījumā apmaksu viņa labā veic cita fiziskā vai juridiskā persona, taču apmaksas informācijas laukā jābūt iekļautai informācijai par rēķina numuru.
		2. Pircējam ir tiesības saņemt Preces atbilstoši pasūtīto Preču aprakstam un prasībām. Neskaidrību gadījumā vērsties pie Pārdevēja ar jautājumiem;

**7.3. Pārdevēja pienākumi**. Pārdevējs apņemas:
7.3.1. veltīt visas pūles, nodrošinot apstākļus, lai Pircējs varētu pienācīgi izmantot interneta veikala sniegtos pakalpojumus;

7.3.2. Pārdevējs apņemas pārdot un piegādāt Pircējam preces, atbilstoši Pircēja pasūtījumam.

7.3.3. cienīt Pircēja privātumu un Pircēja personas datus apstrādāt tikai Noteikumos, Privātuma politikas un Latvijas Republikas tiesību aktos noteiktajā kārtībā, ievērojot Eiropas Parlamenta un Padomes 2016.gada 27.aprīļa Regulu Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti.

7.3.4. izpildīt Pasūtījumu un iesniegt Pircējam informāciju, materiālus vai digitālos materiālus, kas paredzēti izvēlētās Preces saturā, saskaņā ar Preces aprakstu;

7.3.5. sniegt pilnīgu informāciju par Precēm, savlaicīgi informēt (arī elektroniski) Pircēju par Preču pasūtījuma izpildes nosacījumu izmaiņām, ja Preces pasūtījuma izpildes laikā mainās (Preces izpildes termiņi vai izsniegšanas vieta);

7.3.6. izskatīt Pircēja pretenzijas par saņemtām Precēm un sniegt Pircējam rakstisku atbildi pēc būtības saskaņā ar normatīvo aktu prasībām;

7.4. Pārdevējam ir tiesības:

7.4.1. pēc Preču pasūtījuma saņemšanas, nepieciešamības gadījumā uz norādītajiem kontaktiem sazināties ar Pircēju, lai precizētu Preču pasūtījumā norādīto informāciju;

7.4.2. neuzsākt Preču pasūtījuma izpildi , ja nav saņemta Pasūtījuma apmaksa;

7.4.3. Pārdevējs neatbild par citu uzņēmumu vietnēs sniegto informāciju, pat ja Pircēji nokļūst šajās vietnēs, izmantojot Pārdevēja interneta veikalā esošo norādi.

7.4.4. Pusēm izmantojot elektronisko sakaru līdzekļus, Pārdevējs nav atbildīgs par zaudējumiem, kas radušies Pircējam pasta, elektronisko vai citu sakaru līdzekļu, kā arī trešās puses piegādes dēl.

7.4.5. Pārdevējs nav atbildīgs par nosūtīto preču nesaņemšanu laikā, pārraides kļūdām vai izkropļojumiem, kas radušies Pircēja sakaru, neatbilstošu iekārtu trūkuma vai bojājuma dēļ (t.sk. datorvīrusi), laika zonu starpību, pārtraukumiem elektroenerģijas piegādē Pircēja pusē vai jebkādu citu apstākļu rezultātā, kas ir ārpus Pakalpojuma sniedzēja gribas un kontroles.

7.4.6. Pārdevējs, ciktāl tas nav pretrunā ar piemērojamiem tiesību aktiem, tiek atbrīvots no jebkādas atbildības tajos gadījumos, kad zaudējumi rodas tāpēc, ka Pircējs, neņemot vērā Pārdevēja rekomendācijas un savas saistības, neiepazinās ar šiem Noteikumiem, šo Privātuma politiku un citiem Noteikumos norādītajiem dokumentiem, lai gan šāda iespēja tam tika nodrošināta.

7.5. Puses atbild viena otrai par tiešajiem zaudējumiem, kas radušies otrai Pusei vainīgās Puses ļaunprātības vai rupjas neuzmanības dēļ.

7.6. Zaudējumu esamība jāpierāda Pusei, kura pieprasa tos atlīdzināt. Visos gadījumos Pakalpojuma sniedzēja atbildība nepārsniedz Pircēja samaksāto naudas summu Pārdevējam konkrētā Pakalpojuma ietvaros.

1. **Pretenziju izskatīšanas kārtība**
	1. Pircēji, kuri apmeklē Interneta vietni, bet nav veikuši reģistrēšanos, par Precēm var sniegt tikai ierosinājumus Interneta vietnes sadaļā “Kontakti” un “Sazinieties ar mums”.
	2. Gadījumā, ja Pircējam ir pretenzijas par nopirkto Preču kvalitāti, Pircējam jāvēršas pie Pārdevēja ar attiecīgu rakstiski noformētu iesniegumu, to nosūtot ar ierakstītu vēstuli uz Pārdevēja juridisko adresi vai e-pasta adresi, pretenziju parakstot ar elektronisko parakstu.
	3. Pārdevējs 10 (desmit) dienu laikā izskata saņemto pretenziju un gadījumā, ja Pārdevējs atzīst iesniegto Pircēja pretenziju par pamatotu, Pārdevējs 1 (viena) mēneša laikā no minētās pretenzijas saņemšanas dienas veic visas nepieciešamās darbības, lai Pircēja pretenzijā minētos iebildumus novērstu.
	4. Pārdevējs atbild arī uz neparakstītu iesniegumu pēc būtības (piemēram, e-pasta formā vai telefoniski), taču šādā gadījumā netiek izsniegti personas dati, netiek noformēts pieteikums atmaksai vai citi personīgi risināmi jautājumi.
2. **Nepārvaramas varas apstākļi.**
	1. Pārdevējs nav atbildīgs par Līguma vai jebkādu Līgumā noteikto saistību nepildīšanu vai novēlotu izpildi, ja šāda neizpilde vai kavēšanās ir radusies nepārvaramas varas apstākļu dēļ.
	2. Gadījumā, ja notiek notikums ārpus Pārdevēja kontroles, kas ietekmē pienācīgu Pārdevēja saistību izpildi saskaņā ar Līgumu:
		1. Pārdevējs nekavējoties informēs Pircēju; un
		2. Pārdevēja saistību, kas izriet no Līguma, izpilde tiks apstādināta un saistību izpildes termiņš tiks pagarināts par termiņu, kas vienāds ar nepārvaramas varas apstākļu ilgumu.
	3. Ja notikumi ārpus Pārdevēja kontroles ietekmē Preču piegādi Pircējam, Pārdevējs saskaņos jaunu piegādes datumu pēc nepārvaramas varas apstākļu beigām.
3. **Strīdu izšķiršana**
	1. Jebkuru strīdu vai nesaskaņu, kas starp Pusēm var rasties sakarā ar šo Līgumu, Puses vienojas risināt savstarpēju sarunu ceļā.
	2. Gadījumā, ja strīds 30 (trīsdesmit) dienu laikā netiek atrisināts sarunu ceļā, strīds atbilstoši Latvijas Republikas spēkā esošiem normatīvajiem tiesību aktiem var tikt nodots izšķiršanai tiesā LR normatīvajos aktos noteiktajā kārtībā.
4. **Citi noteikumi**
	1. Līgums stājas spēkā brīdī, kad Pircējs atbilstoši Līguma noteikumiem ir veicis Preču pasūtījumu un Pircējam ir nosūtīts rēķins.
	2. Līgums ir noslēgts uz laiku līdz pušu saistību izpildei.
	3. Pircējs, pirms apmaksas veikšanas, atzīmējot piekrišanu šā Līguma noteikumiem apliecina, ka visi Līguma noteikumi viņam ir skaidri saprotami, un uzņemas tos pildīt pilnā apjomā.
	4. Pārdevējs patur tiesības bez brīdinājuma jebkurā laikā vienpusēji mainīt un papildināt noteikumus, tos publicējot Interneta vietnes sadaļā.
	5. Pircējam tiek piemērota to noteikumu redakcija, kas ir spēkā Pakalpojumu noformēšanas uzsākšanas brīdī.
	6. Jautājumos, kas nav atrunāti šajā Līgumā, Puses vadīsies no spēkā esošajiem Latvijas Republikas normatīvajiem aktiem.
	7. Gadījumā, ja kāds no šā Līguma noteikumiem zaudē spēku, tad tas neietekmē pārējos šā Līguma noteikumus.
	8. Ja kādu no šiem Noteikumiem tiesa atzīst par nelikumīgu, nederīgu vai nepiemērojamu, pārējie šo Noteikumu nosacījumi paliek spēkā un piemērojami pilnā apmērā. Jebkurš šo Noteikumu nosacījums, kas atzīts par nelikumīgu, nederīgu vai nepiemērojamu tikai daļēji vai noteiktā apmērā, paliks spēkā tādā apmērā, kādā tas netika atzīts par nelikumīgu, nederīgu vai nepiemērojamu.

Sastādīts: 24.01.2024